റൈഡ് ഓർ ഡൈയിൽ ഇതുവരെ…
എന്താണിനി പ്ലാൻ?
ഞാൻ അനയെ കൊല്ലും.
ടോക്ക്.
കാറെടുക്ക്! പിന്നിലൂടെ ആളുകളെ ഒഴിപ്പിക്കുന്നു!
ആ പണം തിരിച്ചുകൊടുക്കും. പിന്നെ ഡെബ്ബിയിൽനിന്ന് കഴിയുന്നത്ര ദൂരെപോകും.
ന്യൂയോർക്കിലെ നിയമ സ്ഥാപനത്തെ സംബന്ധിച്ച നിങ്ങളുടെ അഭ്യർത്ഥന വിശദീകരിക്കാമോ?
ആ ജോലി വാഗ്ദാനം ചെയ്യുന്ന ഇമെയിൽ ഞാൻ ഡിലീറ്റ് ചെയ്തു.
ഡെബ്ബി!
കംബോഡിയയിൽ ഒരു ചെറിയ പട്ടണമുണ്ട്.
"ദൂരെയുള്ളതും കാണാൻ പ്രയാസമുള്ളതും" എന്നാണ് അതിനർത്ഥം.
എൻ്റെ കൂടെ വാ.
കാർ നിർത്ത്!
വെടിവയ്ക്ക് സാം!
അവൾ രക്ഷപ്പെടുന്നു!
വൈകാരിക അടുപ്പം ഒരു പ്രശ്നമാകുമോ?
അവളോടോ?
തീർച്ചയായും ഇല്ല,
ഇവളാരാണ്?
അവൾ ഒരു കൊലയാളിയാണ്.
ലണ്ടൻ
12-ലധികം പാർലമെൻ്റ് അംഗങ്ങളെ ഇതുവരെ ചോദ്യം ചെയ്യാൻ വിളിപ്പിച്ചു,
അഴിമതി നടത്താനുള്ള ഗൂഢാലോചനയുടെ പേരിൽ,
അൽബേനിയൻ ക്രൈം സംഘത്തിൻ്റെ തലവനായ എർഗോൺ ക്രെഷ്‌നിക്കിൻ്റെ ആവശ്യപ്രകാരം
യുകെ ഗതാഗത ബിൽ തടയാൻ കൈക്കൂലി സ്വീകരിച്ചതിന്.
ക്രെഷ്ണിക് ഈ ആഴ്ച ആദ്യം സ്വിറ്റ്സർലൻഡിൽ കൊല്ലപ്പെട്ടു.
നിയമപാലകരെ പ്രധാനമന്ത്രി പ്രശംസിച്ചു, ഒപ്പം
ഈ സാഹചര്യത്തെ "ബ്രിട്ടീഷ് രാഷ്ട്രീയത്തിനേറ്റ കളങ്കം"എന്ന് വിളിച്ചു.
ക്യാമറ പിടിക്ക്!
-അതാ അദ്ദേഹം! -വീണ്ടും റിപ്പോർട്ടർമാർ.
ഞാൻ മുഖം മറയ്ക്കണോ? അതാണോ ആൾക്കാർ ചെയ്യാറ്?
-ഡേവിഡ്. -അതോ അത് വലിയ കുറ്റബോധമുള്ള പോലെ തോന്നുമോ?
-ചിരിക്കണോ? അത് വട്ടാണെന്ന് തോന്നും. -അതാ അദ്ദേഹം! കമോൺ! ഏയ്!
ഡെബ്ബി, നീയില്ലാതെ എനിക്ക് കഴിയില്ല കേട്ടോ? നീ എൻ്റെ കൂടെ വേണം.
എന്താണെന്നോ ഡേവിഡ്?
താൻ പോയി തുലയ്.
ഡേവിഡ്!
മുഖമുയർത്തി.
ഒരു സീനുണ്ടാക്കരുത്.
ഡെബ്ബി!
മിസിസ്സ് ക്ലേബോൺ…
ഈ ബട്ടൺ അമർത്തിയാൽ എല്ലാം കേൾക്കാം.
എനിക്ക് കേൾക്കണ്ട. എന്താ പറയുന്നതെന്ന് എനിക്കറിയാം.
ഒരു നല്ല വാർത്ത.
നിങ്ങളെ എല്ലാ ആരോപണങ്ങളിൽ നിന്നും ഒഴിവാക്കി.
ഡേവിഡ് ചെയ്യുന്നതൊന്നും നിങ്ങൾ അറിഞ്ഞിരുന്നില്ല, അതുകൊണ്ട്…
ആ പാസ്പോർട്ടോ?
അത് തെളിവുകളുടെ ഫയലിൽ നിന്നും അപ്രത്യക്ഷമായി.
നിങ്ങൾ സ്വതന്ത്രയായി.
അൽബേനിയക്കാരിൽ നിന്ന് നിങ്ങൾക്ക് ഭീഷണിയുണ്ടെന്ന് ഞങ്ങൾ കരുതുന്നില്ല.
എന്നാലും വേണമെങ്കിൽ സുരക്ഷ ഏർപ്പാട് ചെയ്യാം.
ആളുകൾ എന്നെ സംരക്ഷിക്കുന്നത് എനിക്ക് മടുത്തു.
ഡെബ്ബി?
ജനീവയിൽ വച്ച് നിങ്ങളുടെ സുഹൃത്തിനെപ്പറ്റി പറഞ്ഞത്--
അവൾ എൻ്റെ സുഹൃത്തല്ല.
അതുമാത്രമാണ് എനിക്ക് പറയാനുള്ളത്.
ഒപ്റ്റിക് നാഡിക്ക് കുഴപ്പമില്ല.
ആ തുന്നലുകൾ കൊള്ളാം. ആരാണ് അത് ചെയ്തത്?
മൊണാക്കോയിലുള്ള ഒരാൾ.
അയാൾ മരിച്ചു.
എന്നെ തിരിച്ചു ചേർക്കൂ. എനിക്ക് റെഡ്ബാക്കിനെ കണ്ടെത്തണം.
ശരി. എനിക്ക് സന്തോഷമേയുള്ളൂ. തനിക്ക് ജോലിയിലേക്ക് മടങ്ങാം, ഒരു…
മൂന്നാഴ്ചയ്ക്കുള്ളിൽ.
രണ്ടാഴ്ച.
തനിക്ക് ജോലിയിൽ തിരിച്ചുകയറാം. അനാരോഗ്യം ഒന്നുമില്ല.
വിപ്ടെയ്ൽ ജോലിക്ക് തയ്യാറാണ്.
വസ്തു നീക്കം ചെയ്യുന്നു
പൂർത്തിയായി
കോൾ നിരസിച്ചു സാം
ക്യു.എച്ച്.ബി.ഡി.
ക്യു, ഹാപ്പി ബർത്ത് ഡേ.
ക്യു, ഹാപ്പി…
ക്യൂനി
"എൻ്റെ ക്യൂനിയ്ക്ക്,
ഞാനീ കത്ത് എല്ലാ കൊല്ലവും എഴുതും. നീയിത് വായിക്കേണ്ടി വരല്ലേ എന്ന ആശയോടെ.
രക്ഷിതാക്കളുടെ തീരുമാനങ്ങളാണ് ഓരോ കുഞ്ഞിൻ്റെയും ജീവിതത്തെ നയിക്കുന്നത്,
ഞാനെടുത്തത് നല്ല തീരുമാനങ്ങളായിരുന്നില്ല.
പക്ഷെ ഈ ലോകത്ത് മറ്റെന്തിനേക്കാളും ഞാൻ നിന്നെ സ്നേഹിച്ചിരുന്നു എന്നറിയുക.
ഇതിൽ വേണ്ടത്ര പണവും
വേണ്ടത്ര വ്യത്യസ്ത നാമങ്ങളും ഉണ്ട്, നിനക്കൊരു പുതിയ ജീവിതം തുടങ്ങാൻ.
ഇവിടുന്ന് കഴിയുന്നത്ര ദൂരത്തേക്ക് പോകൂ.
നിനക്ക് ഇതിലും നല്ലൊരു ജീവിതം തരാനും…
ജനന സർട്ടിഫിക്കറ്റ്
…സത്യം പറയാനും എനിക്ക് ബാധ്യതയുണ്ടായിരുന്നു.
എല്ലാ ഉത്തരങ്ങളും ഇതിലുണ്ട്.
ഐ ലവ് യു.
അമ്മ."
നാശം പിടിക്കാൻ.
ഓക്കേ.
ഹായ്. ക്ഷമിക്കണം. ഞങ്ങൾ അടച്ചിരിക്കുന്നു.
ഇതെന്തൊരു നല്ല കടയാണ്.
-ഞങ്ങൾ അടച്ചുവെന്ന് പറഞ്ഞില്ലേ. -ചെരുപ്പുകുത്തി, അല്ലേ?
നിങ്ങൾ ഷൂസ് നന്നാക്കുന്നു.
സോറി, എൻ്റെ ഇഗ്ലീഷ്… ക്ഷമിക്കണം.
പക്ഷെ വ്യാജ പാസ്സ്‌പോർട്ട്
ഉണ്ടാക്കുന്നവരെയും കോബ്ലർ എന്നാണോ പറയാറ്?
നിങ്ങൾക്കെന്താ വേണ്ടത്?
ഇൻ്റർപോൾ.
എനിക്ക് ചില ഉത്തരങ്ങൾ വേണം.
നീയെന്താ ജനീവയിൽ ചെയ്തിരുന്നത്?
ജനീവ?
ഞാൻ ജനീവയിൽ പോയിട്ടില്ല. പക്ഷെ അതെൻ്റെ ലിസ്റ്റിലുണ്ട് കേട്ടോ.
അല്ല, നീ പോയിട്ടുണ്ട്.
ഞങ്ങൾ നിന്നെ ഇവിടെ വരെ പിന്തുടർന്നു.
വ്യാജ രേഖകൾ ഉണ്ടാക്കുന്ന ഈ കടവരെ.
ഇവ നീയാണുണ്ടാക്കിയതെന്ന് ഞാൻ പന്തയം വയ്ക്കാം.
നോക്കൂ, നിങ്ങൾ പറയുന്നതെന്താണെന്ന് എനിക്കറിയില്ല.
ഒന്നുകിൽ ഞാനാ വൃത്തികെട്ട ഷൂസ് ശരിയാക്കാം,
അല്ലെങ്കിൽ നിങ്ങൾ വേഗം സ്ഥലം വിടൂ.
ഇനി എന്നോട് പറയാൻ എന്തെങ്കിലും ഓർമ്മ വന്നാൽ,
ഇതാണ് എൻ്റെ നമ്പർ.
യഥാർത്ഥത്തിൽ, എനിക്ക് എൻ്റെ ഷൂസ് ഇഷ്ടമാണ്.
ഫ്രഞ്ച് നിലവാരം.
റൈഡ് ഓർ ഡൈ
മക്കാലൻ '35,
ഒറ്റ ഐസ് ക്യൂബ്.
അത് ശരിയല്ല, പക്ഷെ നിനക്ക് ഇഷ്ടമുള്ളത് അതാണ്.
നിന്നെ റിക്രൂട്ട് ചെയ്ത വർഷമാണ് ഞാൻ ആ വിസ്കി വാങ്ങിയത്.
എൻ്റെ ഏറ്റവും വിലപ്പെട്ട സമ്പാദ്യങ്ങളിലൊന്ന്.
എനിക്കാ ഫയൽ തരൂ.
റെഡ്ബാക്കിനെപ്പറ്റി എനിക്കറിയാവുന്നതെല്ലാം ഇതിലുണ്ട്.
എൻ്റെ സ്വന്തം ആളുകളിൽ ഒരാൾക്കെതിരെ ഞാൻ ഒരു ഫയൽ തുറക്കുന്ന ആദ്യ സന്ദർഭമാണിത്.
നീയിത് അവസാനിപ്പിക്കണം.
ഇത് പൂർത്തിയാക്കി, എനിക്ക് തിരിച്ചുതരൂ.
നമുക്ക് വീണ്ടും ഒരു ടീമാകാം, ഞാനും നീയും.
ലണ്ടൻ എനിക്കിനി പറ്റില്ല. എൻ്റെ മറ ഇല്ലാതായി.
എന്നെ സ്ഥലം മാറ്റണം.
ജൂഡിത്ത് ബർട്ടൺ മരിച്ചു.
ഡെബ്ബി ക്ലേബോണോ?
അത് അവസാനിച്ചു.
ഡേവിഡ്!
വാതിൽ തുറക്കൂ!
ഡേവിഡ്!
ക്ഷമിക്കണം. അതൊരു സർപ്രൈസ് ആയാണ് ഉദ്ദേശിച്ചത്.
എന്ത്?
-ഡെബി, ഹലോ! -നിങ്ങൾ ബുക്ക് ക്ലബ്ബിനെ ക്ഷണിച്ചോ?
-നിനക്കതിഷ്ടമല്ലേ. -തന്നെ ശല്യപ്പെടുത്താനല്ല ഡെബ്ബി.
-ബുക്ക് ക്ലബ്ബുണ്ടെന്ന് കരുതി. -നിന്നെ സന്തോഷിപ്പിക്കാൻ.
-എത്ര ദിവസമായി നീ കിടക്കയിൽ. -നിങ്ങളിപ്പോഴും ഇവിടെ ഉള്ളതുകൊണ്ട്.
-എനിക്ക് പോകാൻ അനുവാദമില്ല. -നിങ്ങൾ താമസിക്കാൻ
എൻ്റെ വീടല്ലാതെ മറ്റൊരു സ്ഥലം കണ്ടെത്തണമായിരുന്നു.
-"നമ്മുടെ വീട്", പിന്നെ ഞാൻ കരുതി-- -എന്ത്?
ഇങ്ങനെ കുടുങ്ങിക്കിടന്നാൽ എനിക്ക് നിങ്ങളോട് വീണ്ടും അടുപ്പം തോന്നുമെന്നോ?
ഒരു പ്രാവശ്യം ഭക്ഷണമുണ്ടാക്കിയാൽ ഞാൻ നിങ്ങൾ ചെയ്തത് മറക്കുമെന്നോ?
ഞങ്ങൾ വേണമെങ്കിൽ പോവാം.
-എനിക്കത് മനസ്സിലാകുന്നില്ല. -അവർ വന്നത് നിനക്കുവേണ്ടിയാണ്.
നീ ഈ സമയത്ത് ഒറ്റയ്ക്കാവതിരിക്കാൻ.
അവർ സഹായിക്കുമെന്ന് കരുതുന്നുണ്ടോ?
-ട്രൈഫിൾ. -ഇത് നല്ല സമയമല്ലേ ഡെബ്ബി?
-ഞങ്ങൾ പോകാം. -ആരും ട്രൈഫിൾ പാകം ചെയ്യാറില്ല.
ശരി, ആരാണ് പറയാൻ തുടങ്ങുന്നത്?
എനിക്ക് ബുക്ക് ക്ലബ് ഇഷ്ടമല്ല.
ഒരിക്കലും ഇഷ്ടമായിരുന്നില്ല.
ഞാൻ പുസ്തകം വായിക്കാറില്ല.
നിങ്ങൾ വളരെ മോശം പുസ്തകങ്ങൾ തിരഞ്ഞെടുക്കുന്നു.
സഹോദരനാണോ ചെയ്തത്?
അതെ.
ഡെബ്ബി, വിസ്കിയോ?
നീ വിസ്‌കി കുടിക്കാറില്ലല്ലോ.
നിങ്ങൾക്കെന്നെ പറ്റി ഒന്നുമറിയില്ല.
ഞാൻ കൊക്കെയ്ൻ വലിച്ചിട്ടുണ്ട്.
അവളെവിടെ?
വേണ്ട, അവിടെ പോകരുത്, അവൾക്ക് നിന്നെ കാണേണ്ട!
-പുറത്തുപോ. -ഡെബ്ബി.
എനിക്ക് കേൾക്കേണ്ട.
പുറത്ത്…
-പോകാൻ. -ഞാൻ പോവുകയാണ്.
-നീ എന്നെ ഇനി ഒരിക്കലും കാണില്ല. -നല്ലത്.
-നീ ചില കാര്യങ്ങൾ കേൾക്കേണ്ട ആവശ്യമുണ്ട്. -"ആവശ്യ"മുണ്ടോ?
സത്യത്തിൽ, എനിക്ക് കേൾക്കേണ്ട "ആവശ്യ"മില്ല.
എനിക്ക് വേണ്ടാത്ത ഒരു കാര്യം പോലും ഞാൻ ചെയ്യേണ്ട ആവശ്യമില്ല.
ഞാനെൻ്റെ കൊള്ളരുതാത്ത ഭർത്താവിനെയോ അയാളുടെ മോശം പാചകത്തെയോ
സഹിക്കേണ്ട ആവശ്യമില്ല!
എനിക്ക് ഓരോ വിഡ്ഢി പുസ്തകങ്ങൾ വായിക്കുന്നതായി നടിക്കേണ്ട ആവശ്യമില്ല,
അതുപോലെ നിൻ്റെ ദയനീയ ക്ഷമാപണവും കേൾക്കേണ്ട ആവശ്യമില്ല.
-പുറത്തുപോ. -ഇല്ല.
ശരി! എന്നാൽ ഞാൻ പോകാം.
ഡെബ്ബി.
കർത്താവേ.
ഡെബ്ബി, നിൽക്ക്!
ദൈവത്തെയോർത്ത്. ഡെബ്ബി, നിൽക്ക്!
-ഒന്ന് പോ ഡേവിഡ്. -ഒന്ന് പോ ഡേവിഡ്.
നീ എന്നെ എന്തായാലും വെറുക്കും, എന്നാൽ എനിക്ക് ചിലത് പറയാനുണ്ട്--
ഇനിയുമുണ്ടോ? എന്നെപ്പറ്റി ഇനിയും ഞാൻ കേൾക്കേണ്ട അഭിപ്രായങ്ങൾ?
ഞാനെങ്ങനെ പ്രത്യേകതയില്ലാത്ത, ശരാശരി, മധ്യവയസ്കയാണെന്ന്?
അത് കളവായിരുന്നു! നിന്നെ സംരക്ഷിക്കാൻ എനിക്കത് പറയേണ്ടിവന്നു.
എൻ്റെ ജോലി ഓഫർ ഡിലീറ്റ് ചെയ്തത്, അതും എന്നെ സംരക്ഷിക്കാനായിരുന്നോ?
ഓക്കേ. അത് എന്നെ സംരഷിക്കാനായിരുന്നു.
അന്ന് ഞാൻ… ഏറ്റവും വലിയ തെറ്റ് ചെയ്തു,
നീ എന്നെ വിട്ട് പോകുന്നത് ഓർക്കാൻ പോലും വയ്യായിരുന്നു. അതുകൊണ്ട് ഞാൻ… അതെ.
ഞാനത് ഇല്ലാതാക്കി. അതിനെപ്പറ്റി ഞാൻ ജീവിതകാലം മുഴുവൻ ഖേദിക്കും. വിശ്വസിക്കൂ.
അത് ഒരു ജോലിയായിരുന്നു. ഒരു തവണ.
അതിനുശേഷം ഞാൻ നിനക്ക് എത്രയോ ജോലികൾ അയച്ചു.
-അതിലും നല്ലത്. -അത് നീയായിരുന്നോ?
അതെ, അത് ഞാനായിരുന്നു.
-നീ അതൊന്നും സ്വീകരിച്ചില്ല! -കാരണം എനിക്കതിനൊന്നും വേണ്ട
യോഗ്യതയില്ലായിരുന്നു, പിന്നെ സമയവും ശരിയല്ലായിരുന്നു.
ഡേവിഡിൻ്റെ കരിയർ മെച്ചപ്പെടുകയായിരുന്നു, കുട്ടികൾ ന്യൂയോർക്കിലേക്ക് മാറി.
കണ്ടോ? അതാണ് നീ ചെയ്യാറ്!
നീ ഒഴികഴിവുകൾ ഉണ്ടാക്കും. അതുകൊണ്ടാണ് ഞാൻ ഇന്ന് ഇവിടെ വന്നത്.
കാരണം ഞാൻ നിൻ്റെ അടുത്ത ഒഴികഴിവാകാൻ തയ്യാറല്ല.
എന്നോടുള്ള വെറുപ്പ് നിന്നെ തളർത്തരുത്.
ജൂഡിത്ത്! നീ എൻ്റെ സ്വപ്‌നങ്ങൾ ഇല്ലാതാക്കിയത് നീ കാണുന്നില്ലേ?
ഇല്ല, ഞാനല്ല! നീയാണത് ചെയ്തത്! നീ നിൻ്റെ സ്വപ്നങ്ങൾ ഉപേക്ഷിച്ചു.
നീ നിന്നിൽ വിശ്വസിക്കണം, എന്നെപ്പോലെ. കാരണം നീ ബുദ്ധിമതിയാണ്,
നിനക്ക് ഇഷ്ടമുള്ളതെന്തും ചെയ്യാനാകും,
ഇങ്ങനെ ഒരു ഭീരു ആകുന്നത് നിർത്തിയാൽ.
നിനക്കറിയാമോ?
ഞാനവരോട് പറഞ്ഞു. ഇൻ്റർപോളിനോട്.
എന്താണ് നിൻ്റെ ജോലിയെന്ന്.
നീ… എന്തുചെയ്തു?
അതെ. എൻ്റെ ധൈര്യം കണ്ടോ.
ഇപ്പൊ പറ, നീ സ്‌നേഹിക്കുകയും
വിശ്വസിക്കുകയും ചെയ്യുന്ന ഒരാൾ, നീയറിയാതെ…
നിന്നെ വേദനിപ്പിക്കുന്ന ഒരു കാര്യം ചെയ്യുമ്പോൾ എങ്ങനെ തോന്നുന്നു?
എങ്ങനെ തോന്നുന്നു?
ശരി ഡെബ്.
അത് സാരമില്ല, കാരണം…
അതിനി പ്രശ്‌നമല്ല, കാരണം ഞാൻ പോവുകയാണ്.
ഇനി ഞാനില്ല.
-ജൂഡിത്ത് ബർട്ടൺ ഇനി ഉണ്ടാവില്ല. -ജൂഡിത്ത് ബർട്ടൺ ഉണ്ടായിരുന്നില്ല!
അവൾ യഥാർത്ഥമല്ല! അതുകൊണ്ട്, മറ്റൊരു പേരെടുക്കാം.
മറ്റൊരു വിഡ്ഢിയെ കണ്ടുപിടിച്ച് ഉറ്റ സുഹൃത്താണെന്ന് പറഞ്ഞു പറ്റിക്കാം.
ആ ഭാഗം യഥാർത്ഥമായിരുന്നു… എനിക്ക്.
ഞാൻ "ഐ ലവ് യു" എന്ന് പറഞ്ഞപ്പോഴൊക്കെ അത് സത്യമായിരുന്നു.
നിനക്ക് സ്നേഹിക്കാനറിയില്ല. നിനക്കതിനെപ്പറ്റി ഒന്നുമറിയില്ല.
കാരണം എല്ലാത്തിൻ്റെയും അടിസ്ഥാനം സത്യസന്ധതയാണ്.
നിന്നെ സംബന്ധിച്ചിടത്തോളും യഥാർത്ഥമോ സത്യസന്ധമോ ആയി ഒന്നുമില്ല.
അത് ന്യായമല്ലെന്ന് നിനക്കറിയാം.
എന്നാലെന്നെ കൊല്ല്.
വില്യംസ് & ഡോട്ടർ കോബ്ളേഴ്സ്
ക്ഷമിക്കണം ഞങ്ങൾ അടച്ചിരിക്കുന്നു
ഇതിൽ വേണ്ടത്ര പണവും
വ്യത്യസ്ത നാമങ്ങളും ഉണ്ട്, നിനക്ക് വീണ്ടും തുടങ്ങാൻ.
ഇവിടുന്ന് കഴിയുന്നത്ര ദൂരത്തേക്ക് പോകൂ.
ഹലോ, വിക്ടോറിയ.
എല്ലാ ഉത്തരങ്ങളും ഇതിലുണ്ട്.
ഞാൻ തയ്യാറാണ്.
-തയ്യാറാണോ? -തയ്യാറാണ്.
ശരി. ഇത് റെഡ്ബാക്കിൻ്റെ എനിക്ക് കണ്ടെത്താനായ അവസാന ദൃശ്യമാണ്,
അവൾ അവിടെ നിന്ന് ഓടിപ്പോയ ശേഷം.
അവൾ ഈ തുരങ്കത്തിലേക്ക് കയറി, പിന്നെ തിരിച്ചുവരുന്നില്ല.
ഞാൻ പുറത്തേക്കുള്ള മൂന്ന് വഴികളും നോക്കി, ഒന്നും കിട്ടിയില്ല.
അവളാ തുരങ്കത്തിൽ കയറിയതോടെ അപ്രത്യക്ഷമാകുന്നു,
ഞാൻ നമ്മുടെ എല്ലാ പ്രോഗ്രാമുകളും ഓടിച്ചുനോക്കുകയാണ്,
പക്ഷെ ഈ നിമിഷം വരെ, അവളെ കണ്ടെത്താനായില്ല.
ശരി, പക്ഷെ അങ്ങനെ നമ്മളവളെ ഒരിക്കലും കണ്ടെത്തില്ല.
കണ്ടെത്തണമെന്ന് അവൾ സ്വയം വിചാരിക്കാതെ.
നമുക്കിനി പഴയ രീതിയിലേക്ക് മടങ്ങണം. അവളുടെ ഒരുപടി മുന്നിൽ ചിന്തിക്കണം.
സാം, നിനക്ക് കണ്ടെത്താവുന്ന എല്ലാം എനിക്ക് വേണം.
എല്ലാ ഫയലുകളും, അവളുടെ പരിക്കുകൾ, ദൗത്യങ്ങൾ, എല്ലാം.
നിങ്ങൾ സ്ഥലം മാറുകയാണെന്ന് കേട്ടു.
എനിക്കിവിടെ ഒന്നും ബാക്കിയില്ല.
അതെ, ഞാനും പോവുകയാണ്.
അദ്ദേഹത്തോട് പറഞ്ഞോ?
ഇല്ല. ഞാനങ്ങ് പോകും.
നീ എവിടെപ്പോകും?
-ഞാൻ വിചാരിച്ചു, ഒരുപക്ഷെ-- -എന്നോട് പറയരുത്.
ആരോടും പറയരുത്. ഞാൻ നിന്നെ ഒന്നും പഠിപ്പിച്ചില്ലേ?
നിയമങ്ങൾ ലംഘിക്കാൻ നിങ്ങൾ പഠിപ്പിച്ചു.
എന്നാലും കാര്യമായി, സാം…
നീ രക്ഷപ്പെടണം, പിന്നൊരിക്കലും തിരിഞ്ഞുനോക്കരുത്. കേട്ടോ?
തിരിച്ചുവരാൻ ബന്ധങ്ങളൊന്നും ഉണ്ടാകരുത്. അദ്ദേഹം പറഞ്ഞത് ശരിയാണ്.
ഈ ജോലി ചെയ്യുമ്പോൾ ആരെയും സ്നേഹിക്കരുത്.
അതെ. അങ്ങനെയാണെങ്കിൽ…
ഞാൻ സ്നേഹം തിരഞ്ഞെടുക്കുന്നു.
നന്നായി കുട്ടീ.
ആരാണ്?
ഡെബ്ബി?
ഞാനീ ഒന്നാന്തരം കുപ്പി വൈൻ കണ്ടെത്തി,
അത് ഒറ്റക്ക് കുടിക്കരുതെന്നാണ് എൻ്റെ അഭിപ്രായം.
ഞാനതല്പം രുചി നോക്കിയിട്ടുണ്ടാവാം.
സോറി. എന്തൊരു ചൂട്.
ക്ഷമിക്കണം കേട്ടോ? ഞാനെന്താണിവിടെ എന്നെനിക്കറിയില്ല,
ഇങ്ങോട്ടു വരുമ്പോൾ അതൊരു നല്ല ഐഡിയയാണെന്ന് തോന്നി.
-നിങ്ങൾക്കൊരു ഡ്രിങ്ക് വേണം. -മോശം ഐഡിയ, ഡെബ്ബി.
ഇതാ. ഇത് ഗുണം ചെയ്യും.
നന്ദി.
സന്തോഷം.
ഇത് വോഡ്കയാകുമെന്ന് ഞാൻ വിചാരിച്ചു.
എന്തുകൊണ്ട് വോഡ്ക?
അടിപൊളി ഡിറ്റക്ടീവുകൾ രാത്രി തങ്ങളുടെ ഹോട്ടൽമുറിയിലിരുന്ന് കുടിക്കുന്നത് അതല്ലേ?
ഞാൻ അടിപൊളിയാണെന്ന് തോന്നുന്നുണ്ടോ?
എനിക്ക് തോന്നുന്നുണ്ട്.
ശരി… എന്നാ നിങ്ങൾ ശരിക്കും ലഹരിയിലാ.
ഞാൻ കാണുന്നത്ര ലഹരിയിലല്ല. ഞാനാകെ ആശയക്കുഴപ്പത്തിലാണെന്നുമാത്രം.
എൻ്റെ ജീവിതത്തിൽ ഒരാളുണ്ടായിരുന്നു…
അവളെൻ്റെ വഴികാട്ടിയായിരുന്നു, ഇപ്പോൾ അവൾ പോയപ്പോൾ, ഞാൻ…
ഏത് വഴിയാ മേലോട്ട് എന്നെനിക്കറിയില്ല.
ഒരു വഴികാട്ടിയും മേലോട്ട് വഴികാണിക്കാറില്ല.
ദൈവമേ, ഈ ആണുങ്ങളുടെ ദിശാബോധം.
അത് ഒറ്റയ്ക്കാവുന്നതിനെപ്പറ്റി ഒരു ഉപമ മാത്രമാണ്.
ശരി, ഒരുപക്ഷേ…
നിങ്ങൾ സ്വയം നിങ്ങളുടെ വഴികാട്ടി ആകണം.
അത് വളരെ കഠിനമായി തോന്നുന്നു.
ആയിരിക്കും, ചിലപ്പോൾ, പക്ഷെ നിങ്ങൾ മനസ്സിലാക്കണം
ഒരു കേടായ വഴികാട്ടി കൊണ്ടുള്ള ഗുണം, എങ്ങോട്ടു പോകണം, എന്താകണം ഇതെല്ലാം
നിങ്ങൾക്ക് സ്വയം തീരുമാനിക്കാം എന്നതാണ്.
അത്…
വല്ലാത്ത പഞ്ചാരലൈനായിപ്പോയി.
എനിക്കിഷ്ടപ്പെട്ടു.
നിങ്ങളുടെ ആ മധുരമുള്ള ഈണത്തിൽ ഇനിയും സംസാരിക്കൂ.
ശരി. ഞാൻ സംസാരിക്കാം. കരയണമെങ്കിൽ കരഞ്ഞോളൂ.
എനിക്ക് കരയണ്ട.
എനിക്ക് വേണ്ടത് സെക്‌സാണ്.
പക്ഷെ അത് നമ്മൾ ചെയ്യാൻ പോകുന്നില്ല, അല്ലേ?
ഇല്ല, ഇന്ന് വേണ്ട. എനിക്ക് തോന്നുന്നില്ല.
ദൈവമേ.
എന്നെയങ്ങ് കൊല്ല്.
ഓ ദൈവമേ.
ഒരു ടോബ്ലെറോൺ മതിയാകുമോ?
ഏത് നിറത്തിലുള്ളത്?
പാലിൻ്റെ.
ശരി.
ശരി, അവളുടെ ഫയലിൽ വളരെ മുമ്പ് ഞാനൊന്ന് കണ്ടെത്തി.
ചിലപ്പോൾ തിയതി തെറ്റിയതായിരിക്കും,
അവളെ 15 വയസ്സിലാണ് റിക്രൂട്ട് ചെയ്തത്.
അല്ല, അത് ശരിയാണ്.
അപ്പോൾ അവർ കുട്ടികളെയാണോ പരിശീലിപ്പിക്കാറ്?
ഞങ്ങളെ വാർത്തെടുക്കുന്നു.
ലോകത്തിൽ ഒരു മാറ്റം കൊണ്ടുവരാനായി. ഡയറക്ടർ ഞങ്ങളെ പ്രത്യേകം തിരഞ്ഞെടുത്തു.
നാല് മിനിറ്റ്, 38. നാല് മിനിറ്റ്, 17. ഇവയെല്ലാം എന്താണ്?
സഹനശക്തിയുടെ കണക്കുകൾ.
എത്ര നേരം വെള്ളത്തിനടിയിൽ ശ്വാസം പിടിക്കാൻ കഴിയും,
-എത്രനേരം തണുപ്പത്ത് പുറത്ത് നിൽക്കാനാകും. -വിപ്ടെയ്ൽ, ഇത്…
ഇത് ഏതാണ്ട്--
അതെ, ഇത് പോരാ സാം. അവളുടെ ഒറിജിനൽ ഫയൽ കണ്ടുപിടിക്കണം.
എന്താണ് അവളുടെ യഥാർത്ഥ പേര്? റെഡ്ബാക്ക് ആകും മുൻപ് അവൾ ആരായിരുന്നു?
ഇതിലൊന്നുമില്ല. മുൻപ് ഒന്നുമില്ല.
അവൾക്ക് 15 വയസ്സായിരുന്നു. അത്രതന്നെ.
അതിനുമുൻപ് ഒരു രേഖയുണ്ടായിരുന്നെങ്കിൽ, നമ്മുടെ കയ്യിലില്ല.
ഇല്ല, പക്ഷെ അതെവിടെയാണെന്ന് എനിക്കറിയാം.
ദൈവമേ, നമ്മൾ…
എനിക്ക് വിഷമമുണ്ട്.
നമ്മളാ ടോബ്ലെറോൺ മുഴുവൻ തിന്നു.
-ഞാൻ പോട്ടെ. -നിൽക്കൂ.
നമുക്ക് വേണമെങ്കിൽ പ്രാതൽ കഴിക്കാം, അല്ലെങ്കിൽ വീട് വരെ ഞാൻ കൂടെ വരാം…
വേണ്ട. അരുത്.
ഇതെല്ലാം എന്താണ്?
ഇത് ശരിക്കും അവളാണോ? ഇതെവിടുന്ന് കിട്ടി?
സിസ്റ്റത്തിൽ തിരയാനായി ഞാൻ അവളുടെ ചിത്രം ഒരു പ്രായം കുറയ്ക്കുന്ന പ്രോഗ്രാമിലിട്ടു.
എനിക്കവളെ കിട്ടി. കണ്ടോ.
അവൾ വളർന്നത് ഒരു അനാഥാലയത്തിലാണ്,
അവളെ ദത്തെടുത്തെന്ന് തോന്നുന്നു, പിന്നീട് തിരിച്ചയച്ചു.
തിരിച്ചയച്ചോ? ആരാ ഒരു കുട്ടിയെ തിരിച്ചയക്കുന്നത്?
എനിക്കറിയില്ല, ദത്തെടുത്ത ശേഷം അവൾ അനാഥാലത്തിലേക്ക് തിരിച്ചുവന്നു,
പിന്നെ ആറു മാസത്തിനുശേഷം, അവൾ…
എന്താ?
അവൾ മരിച്ചു.
അല്ലെങ്കിൽ മരിച്ചെന്ന് വ്യാജരേഖയുണ്ടാക്കി. കണ്ടോ, ഇതാണ് മരണ സർട്ടിഫിക്കറ്റ്.
അവൾ മരിച്ചെന്ന് കാണിക്കാൻ ആരോ ശ്രമിച്ചു.
-മതി. -എന്താ?
നിങ്ങളുടെ കയ്യിലുള്ളതെല്ലാം നശിപ്പിക്കണം. ഇനി ഇതിലേക്ക് നോക്കരുത്.
-എനിക്ക് വാക്ക് തരൂ. കാരണം അവർ-- -"അവരോ"? ആരാണ്"അവർ"?
ഞാൻ ഇനി ഒരു വാക്ക് പോലും പറയില്ല. ഞാൻ പോകുന്നു.
എന്താ ഡെബ്ബി, നിങ്ങളവളെ സംരക്ഷിക്കുകയാണെറിയാം.
ഞാനവളെയല്ല സംരക്ഷിക്കാൻ നോക്കുന്നത്.
നിങ്ങളെയാണ്.
ഇത് ചികയുന്നത് നിർത്തൂ.
ഏജൻസി പരിശീലന ഗ്രൗണ്ട്
അനുമതിയില്ലാതെ പ്രവേശിക്കരുത്
എനിക്ക് നിന്നെ ദത്തെടുക്കേണ്ട. പക്ഷെ നിനക്ക് ഞാനൊരു സ്കോളർഷിപ്പ് തരാം.
എന്തിന്?
കഴിവുള്ള കുട്ടികൾക്കുള്ള തൊഴിൽ പരിശീലനം.
തീവ്രമായ കായിക പരിശീലനം ഉണ്ടാകും,
ഭാഷകൾ, ഒരു പുതിയ തരം വിദ്യാഭ്യാസം, കർശനമായ ദിനചര്യ.
കമോൺ വിപ്ടെയ്ൽ, അത് തള്ള്.
അങ്ങനെ വിപ്ടെയ്ൽ, അതുതന്നെ!
പിന്നെ എന്തൊക്കെ അവർ പഠിപ്പിച്ചു?
വെള്ളത്തിനടിയിൽ പോരാടാൻ അവർ ഞങ്ങളെ പഠിപ്പിച്ചിരുന്നു.
നിനക്ക് പേടിയായില്ലേ?
ഇല്ല.
അത് അതിശയകരമായിരുന്നു.
വീട്ടിലെത്തിയ പോലെ തോന്നി.
നാല് മിനിറ്റ് 14 സെക്കൻഡാണ് ലക്‌ഷ്യം. ഹൃദയമിടിപ്പ് മെല്ലെ. ഏകാഗ്രത.
ബാക്കിയെല്ലാം മറക്കൂ.
എന്താണീ സ്ഥലം?
ഇവിടെയാണ് നീ നിൻ്റെ ഭൂതകാലം മറവുചെയ്യുന്നത്.
ഇപ്പോഴുള്ള ആളാകുക.
സികാരിയസ് - ഹെംലോക്ക് - വൈപ്പറ ബെല്ലഡോണ
എല്ലാം അതിലിടൂ.
നിന്നെപ്പറ്റിയുള്ള എല്ലാം.
എല്ലാം ഇടൂ.
ഇതിനുമുൻപ് ഒന്നുമില്ല.
വിപ്ടെയ്ൽ
റെഡ്ബാക്ക്
1983 ജൂൺ 1 അറബെല്ല ജാൻസെൻ
തിരിച്ചയച്ചു?
ദത്തെടുത്തു തിരിച്ചയച്ചു
നിന്നെ തിരിച്ചയച്ചെന്ന്….
ഞാനറിഞ്ഞു.
ഒരു കുട്ടിയോട് ചെയ്യാവുന്ന ഒട്ടും പൊറുക്കാനാവാത്ത കാര്യമാണത്.
എൻ്റെ പ്രോഗ്രാമിൽ നിന്ന് ആരെയും
അല്ല!
ദത്തെടുത്തു തിരിച്ചയച്ചു
ഞങ്ങളെല്ലാവരെയും തിരിച്ചയച്ചതാണ്.
ആലീസ് കില്ലർ
ദത്തെടുത്തു തിരിച്ചയച്ചു
ദൈവമേ, താൻ കൊള്ളാം.
നിനക്കറിയാമായിരുന്നോ?
നമ്മളെ അയാൾ ദത്തെടുപ്പിച്ച് തിരിച്ചയച്ചതാണെന്നോ?
ഇല്ല.
ഒരു രണ്ട് മാസം മുൻപാണ് ഞാനത് തിരിച്ചറിഞ്ഞത്.
ഡാഡിയുടെ സത്യം ശരിക്കും ഞെട്ടിക്കുന്നതാണ്, അല്ലേ?
അയാളൊരു രാക്ഷസനാണ്.
രാക്ഷസനെന്നൊന്നും പറയാൻ വയ്യ. തൻ്റെ ജോലി ആളുകളെ കൊല്ലലല്ലേ.
അയാൾ കാരണമാണ് ഞാനത് ചെയ്യുന്നത്.
കണ്ടോ, അതാണ് തൻ്റെ പ്രശ്നം.
എന്തെങ്കിലും തൻ്റെ തെറ്റാണെന്ന് ഒരിക്കലും കരുതില്ല.
തിരിച്ചയക്കുന്നത് നമ്മളെ എളുപ്പം വഴങ്ങുന്നവരാക്കി,
സന്തോഷിപ്പിക്കാൻ ആഗ്രഹിക്കുന്നവർ, വൈകാരിക ബന്ധങ്ങളെ ഭയപ്പെടുന്നവർ,
പക്ഷെ നമ്മളെ തിരിച്ചയക്കണമെന്ന് അയാൾ തീരുമാനിച്ചു.
നമ്മളിലത് നേരത്തെ ഉണ്ടായിരുന്നു.
നമ്മൾ കൊലയാളികളാണ്.
ഞാൻ നിന്നെപ്പോലെയല്ല.
താൻ എന്നെപ്പോലെ തന്നെയാണ്.
സമൂഹനന്മയ്ക്കാണെന്ന് സ്വയം പറയാം, പക്ഷെ നീ ചെയ്യുന്നത് നിനക്കിഷ്ടമായതു കൊണ്ടാണ്.
ഇത് ഇപ്പൊ അവസാനിക്കുന്നു, അന.
താഴത്തെ നിലയിൽ.
പോർക്കളത്തിൽ.
നീയും ഞാനും.
ഹേയ്, അതിന് വിചാരിച്ചതിലും നേരത്തേ ഫലമുണ്ടായല്ലോ.
ഞാൻ വിഷം നേരിട്ട് നിലത്തെ പലകകളിൽ ഇട്ടു,
നീ അവ കൈകൊണ്ട് തൊടുമെന്നറിയാമായിരുന്നു.
പക്ഷെ മരത്തിൻ്റെ കാര്യം നമുക്കറിയില്ല, ഡോസ് ശരിയാണോ എന്നൊക്കെ.
അജ്ഞാത നമ്പർ
-ഹലോ? -ഹലോ, സാം.
ഞാൻ ഫോണിനരികിൽ എത്ര കാത്തിരുന്നു.
നമുക്കിടയിലെന്തോ ഉണ്ടെന്ന് തോന്നിയിരുന്നു. ഒരുപക്ഷെ അതെനിക്ക് മാത്രമായിരുന്നു.
-നിനക്കെന്താ വേണ്ടത്? -നിന്നിൽ നിന്നോ? ഒന്നും വേണ്ട.
നിൻ്റെ ജോലി കഴിഞ്ഞു. അയാൾക്ക് കൊടുക്ക്.
ഞാനങ്ങനെ ഫോൺ കൊടുക്കാൻ പോകുന്നില്ല.
അവളെൻ്റെ കയ്യിലുണ്ട്.
വിപ്‌ടെയ്ൽ, "ഹായ്" പറയൂ.
പോടീ.
പോടീ!
ആളിപ്പോ നല്ല മൂഡിലല്ല,
എന്തൊക്കെയോ പരീക്ഷണ മരുന്ന് അകത്ത് ചെന്നതിൻ്റെ ഫലമാണ്.
അയാളെ വിളിക്ക്. ഒന്നാം നമ്പറുകാരിക്ക് വേണ്ടി അയാൾക്ക് സമയമുണ്ടാകും.
ഇതവളാണ്.
ഇത് റെഡ്ബാക്കാണ്.
ഹലോ അന.
ജാക്ക്, ഒരു മിനിട്ട് കഴിഞ്ഞു.
എനിക്കെല്ലാമറിയാമെന്ന് പറയാൻ വിളിച്ചതാ.
എങ്ങനെയാണ് ആദ്യം മുതലേ എല്ലാം ഒരുക്കിയത്.
എങ്ങനെയാ നിങ്ങൾ ഞങ്ങളെ ദത്തെടുപ്പിച്ച ശേഷം തിരിച്ചയച്ചത്.
പ്രതികാരം ചെയ്യാനുള്ള അമിതമായ ആഗ്രഹം വളരെ പ്രയോജനകരമാണല്ലേ.
ഒരുപാട് കാര്യങ്ങൾ ചെയ്യിക്കാം.
നിനക്കെന്തു വേണം, അന?
ഞാൻ നിങ്ങൾക്കൊരു ചോയ്സ് തരാം.
വിപ്ടെയ്ൽ എൻ്റെ കയ്യിലുണ്ട്.
അവളുടെ രോമത്തിൽ പോലും തൊടാതെ എനിക്കിപ്പോൾ പോകാം.
എന്നാലത് ചെയ്യൂ.
നിങ്ങൾ ചോയ്സ് കേട്ടില്ല.
അവൾ ജീവിച്ചാൽ,
നിങ്ങൾ ഉണ്ടാക്കിയതെല്ലാം ഞാൻ നശിപ്പിക്കും. ഓരോന്നോരോന്നായി.
നിങ്ങളുടെ പ്രവർത്തനം മുഴുവൻ ചുട്ടു ചാമ്പലാക്കും. അല്ലെങ്കിൽ…
നിങ്ങൾക്കാ വാക്കുകൾ പറയാം,
എന്നോട് അവളെ കൊല്ലാൻ ആവശ്യപ്പെടാം,
ഇത് ഇവിടെ അവസാനിക്കും.
പിന്നെ ഞാനുണ്ടാവില്ല.
പിന്നെ ശരീരങ്ങളില്ല, ജനശ്രദ്ധയില്ല, നിങ്ങളുടെ പാരമ്പര്യം നിലനിൽക്കും.
നിങ്ങളുടെ തീരുമാനം.
അവളെ വേണോ ഏജൻസിയെ വേണോ.
സംസാരിക്കൂ ജാക്ക്.
ഡാഡി അവളെ വഞ്ചിക്കുന്നത് അവൾ കേൾക്കണം.
ഞങ്ങളെ ജീവിക്കാൻ പ്രേരിപ്പിച്ച നിയമപ്രകാരം നിങ്ങളും ജീവിക്കൂ.
വൈകാരിക ബന്ധങ്ങൾ പാടില്ല.
തീരുമാനമെടുക്കൂ.
അവളെ കൊല്ലൂ.
വിപ്ടെയ്ലിനെ കൊല്ലൂ.
അതാണെൻ്റെ തീരുമാനം.
നിങ്ങളുടെ ഇഷ്ടം പോലെ. എല്ലാം കഴിഞ്ഞു.
ഞാൻ അവളെ വീട്ടിലേക്ക് കൊണ്ടുപോകുന്നു.
അവളുടെ സ്വന്തം സ്ഥലത്തേയ്ക്ക്.
ഒരു നിമിഷം.
ഡെബ്ബി! സാം ആണ്! എനിക്ക് സംസാരിക്കണം.
-ഹേയ്. എനിക്ക് നിങ്ങളോട് സംസാരിക്കണം… -സാം.
സാം, അവൾ നിന്നെ ദൂതനായി അയച്ചതാണെങ്കിൽ, എനിക്കൊന്നും പറയാനില്ല.
ഡെബ്ബി, അവൾ അനയുടെ കയ്യിലാണ്, അവൾ അവളെ കൊല്ലും.
കയ്യിലാണ് എന്നുവച്ചാൽ?
അവളെ മയക്കി, കെട്ടിയിട്ടതുപോലെ തോന്നി,
അവളെവിടെയാണെന്ന് അറിയാവുന്ന ഒരേ ഒരാൾ നിങ്ങളാണ്.
-എനിക്കവളെപ്പറ്റി ഒന്നുമറിയില്ല. -ദയവായി.
അവളെ വീട്ടിലേക്ക് കൊണ്ടുപോകുന്നുവെന്ന് അന ഡയറക്ടറോട് പറഞ്ഞു.
ഈ "വീട്" എവിടെയാണെന്ന് എനിക്കറിയില്ല. അതുകൊണ്ട് ദയവായി.
അവൾ മരിക്കും.
"വീട്" എവിടെയാണ് ഡെബ്ബി?
സാധനം കൊള്ളാം അല്ലേ?
അതൊരു ന്യൂറോ സപ്രസൻ്റാണ്.
പൂർണ്ണമായും നിയമവിരുദ്ധം. പാർശ്വഫലങ്ങൾ ശരിക്കും അറിയില്ല.
സംസാരിക്കാൻ കഴിയില്ല, ചലിക്കാൻ കഴിയില്ല, കാണാൻ കഴിയില്ല.
വിഷമിക്കേണ്ട, ഏതാനും മണിക്കൂറിൽ ഫലം പോകും.
നീയെല്ലാം അറിയണം എന്നാണെനിക്ക്.
നീ എപ്പോഴെങ്കിലും ഇവിടെ വന്നിട്ടുണ്ടോ?
ഞാനെപ്പോഴും ഇവിടെ ഒളിക്കാറുണ്ടായിരുന്നു.
പണ്ട് ചൂളകൾ കത്തിയിരുന്ന കാലത്ത്. ഇപ്പോൾ ഇവിടെ തണുപ്പാണ്.
ഇനിയൊരിക്കലും ചൂട് തോന്നാത്ത വിധമുള്ള തണുപ്പ്,
അസ്ഥികളിലേക്ക് ആഴ്ന്നിറങ്ങുന്ന നിരാശ പോലെ.
എന്താ, നിനക്കെന്തെങ്കിലും പറയാനുണ്ടോ?
ഞാൻ കാര്യമാക്കുന്നില്ല.
നമ്മൾ അവസാനിച്ചു, ഞാനും നീയും.
ഇതിൻ്റെ അവസാനം ഇവിടെ വേണമായിരുന്നു.
ഇവിടെയാണെല്ലാം തുടങ്ങുന്നത്.
എനിക്ക് നിന്നെ കൊല്ലണമെന്നില്ല.
എനിക്കുവേണ്ടത് പൂർണ്ണമായി തനിച്ചാവുന്നത് എങ്ങനെയാണെന്ന് നീ അനുഭവിച്ചറിയുകയാണ്.
നിൻ്റെ സുഹൃത്തിന് നിന്നെ വേണ്ട, ഡയറക്ടർക്ക് നിന്നെ വേണ്ട.
ആരും വരാനില്ല.
ജയിലിൽ, എൻ്റെ തൊട്ടടുത്ത സെല്ലിൽ വാചാലനായ ഒരു ഡോക്ടർ ഉണ്ടായിരുന്നു,
അയാളിത് കണക്കുകൂട്ടാൻ എന്നെ പഠിപ്പിച്ചു.
എത്രനേരം ഒരാളെ ഒറ്റയ്ക്ക്, ഇരുട്ടത്ത്, അനങ്ങാൻ കഴിയാതെ,
എന്നാൽ പൂർണ്ണബോധത്തോടെ, ജീവനോടെ നിലനിർത്താൻ കഴിയുമെന്ന്.
ഞാൻ ഈ ചൂള അടച്ചു.
നിനക്ക് ആകെ ലഭിക്കുന്ന വായുവും ഭക്ഷണവും ആ ട്യൂബുകളിലൂടെയാണ്.
എനിക്ക് തോന്നുന്നു നമുക്കൊരു രണ്ട് കൊല്ലം ഇങ്ങനെ കഴിച്ചുകൂട്ടാമെന്ന്.
ആലോചിച്ചുനോക്ക്.
ഓക്സിജൻ
-ഹലോ? -ജൂഡിത്ത്?
വിപ്ടെയ്ൽ?
പാസ്പോർട്ട്
ഇവിടെയാണോ അവർ താമസിക്കുന്നത്?
അതെ.
ഇവിടെയല്ലെങ്കിൽ "വീട്" എന്നാലെന്താണർത്ഥം?
എന്തെങ്കിലും ഉണ്ടായിരിക്കണം, ഡെബ്ബി.
എന്തെങ്കിലും സൂചന, എന്തെങ്കിലും വ്യക്തിഗത കാര്യങ്ങൾ.
ഞാൻ നോക്കിയിട്ടുണ്ട്, ഒന്നുമില്ല.
അവൾ ഒരു വ്യക്തിയല്ല.
അവളിതാണ്.
എൻ്റെ ദൈവമേ.
കുടുംബം.
ജൂഡിത്ത് ആൻ്റി
മിക്സ് ഫോർ ജെ ഫ്രം ഡി നമ്മുടെ പാട്ടുകൾ ബേബി
ഇത് ഞാൻ നിനക്ക് വേണ്ടി ഉണ്ടാക്കിയതാ.
എന്താണിത്?
ഇതാണവൾ സാം.
അവളുടെ യഥാർത്ഥ രൂപം.
നമുക്ക് വീട് എവിടെയാണെന്ന് കണ്ടുപിടിക്കണം.
ഇവിടെ എന്തെങ്കിലും ഉണ്ടാവണം.
രഹസ്യാത്മകം
-ദൈവമേ. -എന്താ?
അവളെത്ര ചെറുപ്പമാണെന്ന് നോക്കൂ.
ഇതവളാണ്, ഡയറക്ടറോടൊപ്പം പഴയ പരിശീലന കേന്ദ്രത്തിൽ.
ഞങ്ങൾക്കൊരു പരിശീലന കേന്ദ്രത്തിൽ പോകണമായിരുന്നു.
അതിശയകരമായി തോന്നി.
വീട്ടിലെത്തിയ പോലെ തോന്നി.
സാം അതാണ് സ്ഥലം.
അതാണ് അവൾ "വീട്" ആയി കരുതുന്നത്.
നമുക്കവളെ പോയി രക്ഷിക്കാം.
നാശം.
എന്ത്? ആരാണത്?
ഇൻ്റർപോൾ. നാം ഇവിടുന്ന് പുറത്തിറങ്ങിയാൽ അവൾ പിന്തുടരും.
മുമ്പ് ഞാനെന്താ ചെയ്തിരുന്നതെന്ന് അറിയാമോ?
ഇല്ല.
അവളുടെ കൂടെയാകുമ്പോൾ, ഞാനും അതുപോലെ കാണപ്പെടും.
ഒരു പ്രത്യേകതയുമില്ലാത്ത, ശരാശരി മധ്യവയസ്കയായ സ്ത്രീ.
ഡെബ്ബി!
ജൂഡിത്ത് ബർട്ടൺ ഒരിക്കലും ഉണ്ടായിരുന്നില്ല!
അവൾ യഥാർത്ഥമല്ല!
അവളെ കൊല്ലൂ.
വിപ്ടെയ്ലിനെ കൊല്ലൂ.
അതാണ് എൻ്റെ തീരുമാനം.
നിൻ്റെ സുഹൃത്തിന് നിന്നെ വേണ്ട,
ഡയറക്ടർക്ക് നിന്നെ വേണ്ട.
ആരും വരാനില്ല.
എന്താണിനി പ്ലാൻ?
ഞാൻ ഓക്സിജൻ ട്യൂബ് വേർപെടുത്തും.
പിന്നെ എന്ത്? തനിക്ക്…
എന്തെങ്കിലും വലിയ രക്ഷപ്പെടൽ പ്ലാനുണ്ടോ?
അതുതന്നെ.
ഓക്സിജൻ തീർന്ന് ഞാൻ മരിക്കും.
എന്നെ ഇവിടെ ഒറ്റയ്ക്ക് വിടരുത്. എനിക്കിത് അതിജീവിക്കാനാവില്ല.
ജൂഡിത്ത്!
വിപ്ടെയ്ൽ 14/8/92
ജൂഡിത്ത്!
താൻ വീട്ടിലേക്ക് വരുന്നോ?
അവളെൻ്റെ ഏറ്റവുമടുത്ത സുഹൃത്താണ്‌.
ഐ ലവ് യു.
എന്നോട് ക്ഷമിക്ക്.
-സമ്മതമാണ്, പ്ലീസ്. -അതിനെപ്പറ്റി എല്ലാം പറയൂ.
ജൂഡിത്ത്.
ജൂഡിത്ത്, ഇത് ഞാനാണ്.
-ഡെബ്ബി. -ഇത് ഞാനാണ്.
ഡെബ്ബി.
നീ സുരക്ഷിതയാണ്. ഞാനുണ്ട് കൂടെ.
ഞാനുണ്ട് ജൂഡിത്ത്.
നിനക്ക് കുറച്ചെങ്കിലും കാണാമോ?
ഇല്ല, ശരിക്കും ഇല്ല.
നീ വന്നു.
തീർച്ചയായും ഞാൻ വന്നു.
ഞാനിതൊക്കെ പറഞ്ഞിട്ടും ചെയ്തിട്ടും.
എന്നോട് ക്ഷമിക്ക്.
അതെ, നിനക്ക് ഒരുപാട് ചികിത്സ വേണം.
എനിക്കറിയാം.
ഞാൻ ഒപ്പം ഉണ്ടാകും.
ഇനി നിന്നെ വിട്ടുപോകില്ല.
എന്താണിത്?
ദൈവമേ, അതവളാണ്.
ഹലോ, ഇത് ഞാനാണ്.
അവൾ നിർത്തില്ല. അവൾ ഒരിക്കലും നിർത്തില്ല.
നിനക്കവളെ കിട്ടില്ല, മനോരോഗി!
പിടിച്ചിരുന്നോ!
ഡെബ്ബി, ഞാൻ പറയുന്നത് കേൾക്ക്.
പിൻസീറ്റിനടിയിൽ തോക്കുകളുണ്ട്‌.
-എന്ത്? -പിൻസീറ്റിനടിയിൽ!
-പിൻ സീറ്റ്? -പിൻ സീറ്റിനടിയിൽ.
-നീ ഓടിക്ക്! -പറ്റില്ല. എനിക്ക് കഷ്ടിച്ചേ കാണുന്നുള്ളൂ!
നിനക്ക് വെടിവയ്ക്കാനും പറ്റില്ല, അപ്പോൾ എങ്ങനേലും ഒപ്പിക്കണം.
-ഓക്കേ, കിട്ടി. -ദൈവമേ!
ഓക്കേ.
-റെഡിയാണോ? -അതെ.
-ശരി! -എൻ്റെ കാല്!
സോറി!
ഞാനെങ്ങോട്ട് തിരിക്കണം?
-ഹേയ്! -നേരെ ഓടിച്ചോ, കേട്ടോ?
-നേരെ ഓടിയ്ക്ക്. -ശരി.
-കൊള്ളാം. -അതൊരു കറുത്ത പെട്ടിയാണ്.
ഇവിടെയെല്ലാം കറുത്ത പെട്ടികളാണ്!
-എനിക്കാ കറുത്ത പെട്ടി താ! -ശരി!
അവൾ നമ്മളെ മലമുകളിൽ നിന്ന് തള്ളിയിടാൻ നോക്കും.
-എനിക്കാ തോക്ക് താ! ഒന്ന് താ. -ഓക്കേ.
അത് തോക്കല്ല. അതൊരു കൊളുത്താണ്.
ഞാനവളെ ഇതുകൊണ്ട് വെടിവയ്‌ക്കാം.
അതുകൊണ്ടെന്താ കാര്യം? അതവളെ നമ്മളോട് കൂട്ടിക്കെട്ടും!
ജൂഡിത്ത്, മലയിൽ നിന്ന് താഴേക്കോടിയ്ക്ക്. ഓക്കേ?
-ഐ ലവ് യു. -ഐ ലവ് യു ടൂ.
ചാടിക്കോ!
ശരി.
വാ.
എന്താ? നമ്മളെങ്ങോട്ടാ പോകുന്നത്?
ശരീരം കണ്ടെത്താൻ. എനിക്കിനിയും ഇത് സഹിക്കാൻ വയ്യ.
നമ്മളെന്തിനാ താഴെ പോകുന്നേ? ഇനിയും തിരിച്ചുകയറേണ്ടിവരും.
വേണം.
എനിക്ക് പൂർണ്ണമായ ഉറപ്പുവേണം
ആ "റെഡ്‌ബോണോ" മറ്റോ ഇനിയും തിരിച്ചുവരില്ലെന്ന്.
നിഷ്ക്രിയം വിപ്ടെയ്ൽ
എവിടെയെങ്കിലും പോവുകയാണോ, സാം?
ഇല്ല. അത്…
ഇന്നത്തേക്ക് മതിയാക്കി, സർ.
എൻ്റെ ഏജൻസിയിൽ ഞാൻ വിശ്വസ്തതയ്ക്ക് വലിയ വിലകല്പിക്കുന്നു.
തീർച്ചയായും സർ.
ആളുകൾ എൻ്റെ ഓഫീസിൽ കയറാറില്ല. എന്നോട് കള്ളം പറയാറില്ല.
പിന്നെ ഏറ്റവും പ്രധാനമായി,
ആളുകൾ വിട്ടുപോകാറുമില്ല.
സാം, നീയിത് മൂന്നും ചെയ്തു,
അതിനാൽ നിൻ്റെ ഭാവിയെക്കുറിച്ച് എനിക്കൊരു തീരുമാനമെടുക്കണം.
എന്നാൽ നാളെ കാണാം സാം.
സർ.
നാളെ കാണണം,
കാരണം എനിക്ക് നിൻ്റെ ഏറ്റവും പുതിയ ഓപ്പറേറ്ററെ നിനക്ക് പരിചയപ്പെടുത്തണം.
നിങ്ങൾക്ക് പരസ്പരം അറിയാമെന്ന് ഞാൻ കരുതുന്നു.
ഇവളുടെ പരിശീലനം ഉടൻ തുടങ്ങും,
ഇവളെ കൈകാര്യം ചെയ്യാനും ഈ പ്രക്രിയയിലൂടെ ഇവളെ നയിക്കാനും ഇതിലും മികച്ച
മറ്റൊരാളെ എനിക്ക് ചിന്തിക്കാൻ കഴിയില്ല.
നിനക്ക് കഴിയുമോ?
അത്രയേയുള്ളൂ സാം.
ശരി. ഞാൻ തയ്യാറാണ്.
നമുക്കീ നശിച്ചവനെ തകർക്കാം.
എസ് ടി ആർ ഹോം & ഓഫീസ് നീക്കം ചെയ്യലുകൾ
-അവസാനത്തേത്? -അതെ. അവസാനത്തേത്.
ഞാൻ ഖേദിക്കുന്നു.
നല്ലത്.
ഞാനും.
ജയിലിൽ എല്ലാ ഭാഗ്യവും നേരുന്നു.
യേൽ ലോ സ്കൂൾ ഡെബോറ ഓവൻസ് - ജൂറിസ് ഡോക്ടർ
ഞങ്ങൾക്ക് ഒരു രണ്ടാഴ്ച തരൂ കേട്ടോ? ഓഫീസ് റെഡിയായിരിക്കും.
ശരി.
ഡെബോറ ക്ലേബോൺ ബാരിസ്റ്റർ
നീ വേഷപ്രച്ഛന്നയായി വരുമെന്ന് പറഞ്ഞതല്ലേ.
ഞാൻ വേഷപ്രച്ഛന്നയാണ്.
ആ തൊപ്പി വല്ലാതെ ഓവറാണ്.
ഇത് ഓവറല്ല. ഇത് ഉഗ്രനാണ്.
"ഇത് മൗററ്റാനിയയെക്കാൾ ഒട്ടും വലുതല്ല."
അപ്പൊ, നീ അതാണോ ചെയ്യുന്നത്? ഒരു പ്ലാനുമില്ലാതെ രണ്ടാഴ്ച?
ഒരു ഇൻ്റർറെയിൽ പാസും ചില വലിയ സ്വപ്നങ്ങളും മാത്രം.
നീയോ?
കംബോഡിയ.
വളരെ ദൂരെയുള്ളതും കാണാൻ പ്രയാസമുള്ളതുമായ ആ ദ്വീപ് എനിക്ക് കണ്ടെത്തണം.
ഞാൻ നിന്നെ എങ്ങനെ ബന്ധപ്പെടും?
ഞാൻ ക്യൂനിയോട് ഇത് ഉണ്ടാക്കിത്തരാൻ പറഞ്ഞു.
പാസ്പോർട്ട്
നല്ല പേരാണല്ലോ.
പുതിയ അപരനാമം.
-സൂക്ഷിക്കൂ, കേട്ടോ? ഇത് നല്ലതാണ്. -ഇതെൻ്റെ അപരനാമമല്ല.
ഇതെൻ്റെ യഥാർത്ഥ പേരാണ്.
ഞാൻ ശരിക്കും ആരാണെന്ന് കണ്ടുപിടിക്കാൻ ശ്രമിക്കണമെന്ന് തോന്നി.
കണ്ടതിൽ സന്തോഷം.
ട്രോളിയിൽ നിന്നെന്തെങ്കിലും?
വിസ്‌കി, ദയവായി.
-രണ്ടെണ്ണമായിക്കോട്ടെ. -തീർച്ചയായും.
നന്ദി.
തീർച്ചയായും.
നന്ദി.
മാം?
അവരെക്കിട്ടി.
സർ, ഞാൻ സ്ഥാനത്തുണ്ട്.
ഞാൻ ഇടപെടണോ, കോമ്രേഡ് ജനറൽ?
മനസ്സിലായി.
പുതിയ സാഹസങ്ങൾക്കായി.
നമ്മൾ തുടങ്ങുന്നേയുള്ളു.
ഉപശീർഷകം വിവർത്തനംചെയ്തത് പ്രിയ ശങ്കര്‍
ക്രിയേറ്റീവ് സൂപ്പർവൈസർ വിജേഷ് സി.കെ